преди: 10 години, 10 месеца, прочетена 26977 пъти\n251-291 от 291\n309. От 299 до 300\nАко Земята се владееше от Сатаната тя щеше да е в ада, където е заточен той самият, заедно с останалите паднали ангели. Но е факт, че той има голямо влияние върху нея. И затова Бог няма никаква отговорност, а цялата отговорност е върху хората, които в огромната си част са изключително слаби духове, те са много невежи, смятат, че всичко що хвърчи се яде, но най-вече защото се отнасят несериозно към Бог, не слушат гласа му, и с тези си качества отварят сърцето си за Дявола, а той веднъж като влезе му стават кукли на конци. Ако те не бяха такива и Сатаната нямаше да има влияние на Земята. Всъщност той има разрешение от Бог да изкушава хората на Земята. Това е и единствената причина да не е унищожен от Бога. Сатаната мрази Бог изключително много, а също и хората, и ще направи всичко възможно да завлече в ада колкото се може повече хора. Той е препятствието пред всеки дух което трябва да бъде преодоляно за да може този дух да е достоен пред Бога! Това да си просто човек, което означава слаб дух, не е достатъчна причина да бъдеш завлечен в ада, въпреки че Сатаната е по-силен от теб, защото ако си поставил Христос в центъра на живота си, и го следваш със себеотрицание, и слушаш гласа му и му се подчиняваш той ще те променя, ще ти отвори очите за истината и ще разбираш, че нещата не са такива каквито си ги виждал преди това, ще те облагородява като дух и ще те прави все по силен дух и все по-близко негово подобие. Но ако си просто човек, което значи слаб дух, който живее в грях и съзнателно е избрал да отхвърли Бог, тогава ще си останеш духовен ембрион без никаква сила, което те прави вход свободен за Дявола и със сигурност ще бъдеш унищожен от него. Запомнете: не можете да вярвате на сетивата си, на желанията си, на ценностите си, на разбиранията си. Всички те ще ви подведат. Единственият на когото можете да вярвате е Христос! Искам да ви кажа също и, че тези коментари които ви пиша тук, ми костват много, защото те вбесиха Дявола и той ме нападаше и изкушаваше тези дни изключително силно. Едва издържах! Затова ви призовавам-вземете ги на сериозно!\n310. Бог да ви въздава според себе си!\n311. 306 Aз си Върша работата ,която Бог ми е въздал!\n313. Как е възможно да спорите за нещо, което никога не сте виждали. Няма задгробен живот, това е. Що не огрее навсякъде Бог? Що някой е нещастник и няма покрив над главата, а друг измамник и крадец живее охолно? Няма Бог. Аз съм забелязвал, макар и рядко, да има и много бедни и нещастни вярващи, което е още по-голяма заблуда. Съжалявам ги тези хора, защото не Бог, а борбата им за справедлив и достоен живот ще ги избави от мизерията. как не разбирате, че тук няма две гледни точки. Или виждаш нещо, или не го виждаш. Спрете да се делите на вярващи и атеисти, а а бъдете само атеисти.\n315. Така е, в живота всеки се оправя сам. И съм напълно съгласен, че където има по-малко проблеми и липса на пари, има силна вяра. Бог не е доказал своето величие, защто много добри пострадаха и продължават да страдат. Всичко е материя.\n320. Бях вярващ до скоро, но се случиха определени събития, които ме накараха да прозра истината - всичко е в нашите глави, религиите са една голяма илюзия.\nВсичките "проблеми" идват от това, че имаме повече акъл от другите животни и се замисляме за света около нас, вроден модел на мислене е, че за всичко трябва да има причина, не може нещата около нас да стават без причина. Праисторическите хора са имали начални вярвания за света - природните феномени са ги обяснявали с духовете на техните предци или някакви други свръхестествени сили. С течение на еволюцията "духовността" или конкретно религиозността са станали наши черти - да вярваш в някакъв вид бог е било предимство - така хората са имали надежда и са устоявали на природните бедствия, били по-задружни и сплотени. В този смисъл религията е имала положителна роля.\nСкоро даже откриха център в мозъка, който може би отговаря за това - когато бъде стимулиран се получава мистично преживяване. Същото може да се получи като се приемат определени психоактивни вещества. Всичко, което мислим и чувстваме се дължи на процесите в мозъка ни. Да вярваш в нещо е "кодирано" във всеки. Боговете не са ни създали нас, а ние тях - по наш образ и подобие. Друг фактор е, че религиозността се предава в семействата - вие сте православни християни, защото вашите родители са такива. Ако се бяхте родили на изток щяхте да бъдете будисти или други. Това, с което израстваш от малък ти остава като разбиране за света, цялото ти мислене може да бъде обвързано с вярата. Не случайно голяма част от психиатрите са атеисти - наясно са с човешката психика. Даже има теория, че някои от пророците и основоположниците на християнството са страдали от определени психични заболявания и от там видения, гласове и тн. И сега има хора, които твърдят, че са пратени от бог и имат мисия, но с подходящите лекарства се оправят и никой не ги смята за "божествени".\nДруга причина за вярата в богове и задгробен живот е страхът от смъртта. Всеки се страхува, всеки се надява да има нещо "след това". За сега няма доказателства за такова нещо - всичко просто свършва и това е! Живоът е един и никой не ни го е дал, освен нашите родители. Смъртта е естествено нещо и не можем да избягаме. Но пък какво толкова - преди да се родим е изминала цяла вечност и не сме имали проблеми с това, защо да имаме проблем, че ще спрем да съществуваме отново някой ден?\nСлед като човек преодолее тези страхове ще разбере, че всичко е тук и сега - и рая и ада. Никой няма да ни съди, никой няма да ни помогне сега, освен ние самите и може би късметът. Ако спреш да съдиш себе си и останалите според една илюзия може и да ги разбереш по-добре и да ги обикнеш. Разбира се моралът и нравствените ценности са нещо много важно - ако всеки започне да си прави каквото иска светът ще бъде ужасно място. Трябва да можем да съжителстваме с останалите хора. Това дали си вярващ обаче няма никаква връзка с морала.\nИ на края може би ще прозвучи иронично, но действително "истината ще ни направи свободни". Но не тази, породена от страха и илюзията.\n321. Здравейте! :)\nКакво значи "вярваща ама не много силно".\nЧовек или вярва или не вярва.\nТук няма степени на силно и слабо.\nНе знам в днешно време кой ви учи, че има Бог, но по мое време фанатично ни учеха, че бог няма.\nПосле онези, които ни учеха, че бог няма първи влезнаха в църквите, а и същите тия се оказа, че са протрили прага на баба ви Ванга, а феномени и врачки в социалистическото общество нямаше, но на уж. Както и повечето неща в онова време.\nДа вярвам в Бог!\n"Умните" вярват, че първичната несътворена и безразумна причина по случайност е родила всичко.\n"Глупавите" вярваме, че първопричината е съвършен вечен и несътворен разум сътворил всичко останало.\nАз не съм видял ученик не научил си урока да го вземе случайно с шест. Но съм видял много зубрачи взимащи изпит с шест. Никой до сега не ми е разказал книга, която не е чел. Обратното се е случвало. Така и нисшето едва ли ще произведе висше дори и по погрешка на случайността.\nСама прецени в кой отбор да бъдеш!\n322. Ботев е кaзaл всичко:\n323. Моятa молитвa\n324. Един въпрос към всички вярващи, защото оправдавате нещастията на земята така: Бог създал хората за да ги изпитва. Защо се възмущавате, че някой е застрелял дете? Детето се е появило, за да го изпита Бог. надявам се, че този пример ви показва, колко нелогично и смехотворно гледате света. Бог и децата ли изпитва? Разбира се, че няма Бог.\n325. До 324\nА защо всичко трябва да опира до детето? Може то да е застреляно за да страдат родителите му, които имат да плащат грехове. То да им е било най-ценното нещо в живота, и така загубвайки го да са получили урок който да ги разтърси из основи и така да ги изкара от коловоза на заблудата и греха и да ги вкара в коловоза на истината! Нещо като електрошока за пациента в критично състояние за който обаче все още има мъничка надежда! Наказанието идва не там където малко ни боли, а обратното-там където най-ни боли! За съжаление най-ефективните уроци са болезнените! Детето ако е чисто и все още няма грехове ще отиде в рая. Човек като има грехове Дявола има активи върху живота и съдбата му. Но Бог контролира в кой момент Дявола да си вземе дължимото, така че душата да може евентуално да се замисли над събитията около нея и да прозре, че е била грешна и плаща за това и да се покае и изхвърли греха от живота и съзнанието си да се обърне към Бог, и така прекъсне връзката си с Дявола! Докато не го направи си остава роб на греха и ума и възприятията, зависимостите и желанията с които не може да се бори, страховете, тълкуването на нещата, както и събитията в живота и ще се управляват от Дявола. Демоните в хората са като компютрите свързани в обща мрежа и така става координация между тях в управлението на хората и събитията в живота им, както и общото зло на света. Важно е да обръщаме внимание на знаците около нас! Има и много хора които изглеждат добри но страдат! Това се случва с тях защото имат грехове от миналото си за които не са се покаяли, и които даже може да са забравили, и за които ние не знаем! Идвали са ситуации в живота им които са ги изпитвали за същото и се е оказвало че не са си научили урока и затова продължават да страдат! Достатъчно е само мисленето им да не е наред! Някой ще каже защо най-големите боклуци тогава си живеят като принцове! Това е защото са си продали душите на Дявола, и той ги възнаграждава щедро за това, като с това изкушава и други да си продадат своите! Ще са принцове за период от време след което змията хапе! Като цяло тук сме не за да ни е купон, а за да се учим и развиваме духовно! Този свят е грешен! А за да се развиваме духовно има само един начин-да се обърнем и следваме Христос като го поставим над всичко друго в живота ни! Бог се опитва да накара хората точно това, понякога им дава знаци, използвайки дължимото им страдание от собственият им грях, защото го е грижа за тях и не иска да отидат в ада!\n326. 324 Един въпрос и аз ще ти задам.\nТова ,че има сянка означава ли ,че няма светлина?\nЗлото не отменя доброто нито отрича Бог.\n328. Дявола ви е завладял ума!\n329. Истината е, че без Бог(Христос) хората не стават и за чеп за зеле. Кажете ми кой и доколко го е допуснал в сърцето си, за да ви кажа колко струва като човек!\n330. 325 - накара ме да настръхна направо с глупостите си. Ти си за лечение на съзнанието, задръстило се е сериозно! Няма оправдание за нищо, все едно дали е смъртен или реещ се в нечие съзнание бог, ако отнеме детски живот! Ти знаеш ли какво е ДЕТСКИ ЖИВОТ!? Това е начало, това е светлина, радост, и наивност! Все едно за какви изпитания говориш - само садистично и зло същество може да убие дете, и то само от самовлюбеност, да провери доколко вярва бащата или майката в Него! Психарска история, чак ми е неудобно да коментирам това.\n326 - Защо ако не вярваме в твоя бог то задължително дявола ни е завладял ума. Няма ли опция в твоите разбирания да има хора рационални и разумни, които нямат нужда да вярват в приказки за големи. Или щом не вярваме в твоя Бог, сме все служители на злото? И изобщо, не разбирам как големи хора сте седнали да обсъждате Йехова, Исус, Луцифер, Пепеляшка, дядо Коледа, Снежанка, и Веселото пингвинче, и да спорите дали наистина съществуват. Нуждата от приказки в децата я има и при възрастните, религията е приказка за възрастни. Хубава, полезна, и поучителна до момента в който я приемаме за приказка. Когато стане смисъл на живот - тогава вече е опасна. Вижте сами докъде е довела радикалните ислямисти, и разните му там секти! Давайте в същият дух, и ще ви четем по вестниците един ден. Поне оставете децата си да имат избор, и не ги вкарвайте в "заблудата" от малки! Не че ще го направите, вие чуждите деца лъжете с листовки и брошури, и каните на сбирщините си, камо ли пък свойте деца.\n324 - каквито и примери да им даваме, колкото и ясно и красноречиво да се изразяваме - вече е късно за тях. Остави ги в блаженото им съзерцание на картинките в църквите и книжният си бог. Нали е казано :"Блажени са вярващите"... Нека си благуват ;)\n332. 330, защо не спреш да ни сравняваш-няма нищо общо между нас-християните, и мюсюлманите. Идеологиите ни са различни! Голяма част от тях са необразовани и се фанатизират лесно, но при нас няма такива случаи. Ти да знаеш(в историята) за фанатизиран християнин, който е тръгнал да избива невинни хора? Не си и няма да чуеш, защото нас ни учат на благочестив живот, съпричастност и прошка, докато при тях ги няма тези неща!\n333. 332, чувал съм и то доста - в средните векове е имало не малко примери - инквизицията, горене на "вещици" и тн. Всичко това в името на вярата. Малко ли е? Има много общо между нас, мюсюлманите, будистите и тн. и това е, че всички сме ХОРА. С какво е по-лош един будист, който искрено вярва? Или един мюсюлманин? Когато човек разбере, че няма такова нещо като богове може да разбере останалите.\nВсичко това го казвам за другите, които четат. За теб съм напълно сигурен, че няма да ме разбереш.\n334. Здравей 330!\nАз пък настръхвам от хора позволяващи си да се изказват към вярата на другите неуважително.\nАми ако вие във вашето неверие сте "за лечение на съзнанието, задръстило се е сериозно! "\nМного компетентни сте само на лични нападки не и със сериозни аргументи. А нима знаеш какво е живота??? Без да знаеш какво е живота и без да си сигурен какво е смъртта не може да твърдиш нищо по отношение на детския живот или който и да било друг живот. А твоят (не бог) случайността родила всичко за милиони години, остави че звучи безумно просто е лишена от потенциал за постигане на целите, в които фанатично вярвате, че същата е създала.\n339. Вярващите твърдят, че земята била на 6 хил. години, а вярващите дали са чували за радиовъглеродно датиране? Съветвам ги да се интересуват малко и да разглеждат обективно въпроса. Науката обяснява всичко. Подкрепям 324 с две ръце.\n340. Така като чета коментарите си правя сметка, че голяма част от атеистите са просто хора, които не гледат по-надалеч от носовете си. Или казано по друг начин - съмнението, отрицането и потъпкването на всичко необяснимо, се дължи на незнанието и душевната неграмотност. Аз не съм религиозен, но не мога да отрека религиите, които до голяма степен си приличат по между им. Има толкова необясними за науката неща, които вероятно никога няма да бъдат откити. Науката не дава отговор за всичко. Човешката логика и разум също не са трансгранични. Със сигурност има сили, непонятни за нас, със сигурност светът и ние се направляваме до известна степен от енергия. А Бог може да е всичко, може да е природата като цялост и хармонията, може да е извънземна цивилизация, може да е кармата или прераждането. Бог е това нещо в нас, което наричаме доброта, на което да се оповем, на което да вярваме (без вяра не може), към което се стремим дори в известна степен. Но Бог преди всичко съществува, за да слага някои граници. Защото нашето самочувствие, нашата самовлюбеност и грешност, може да ни изпратят отново в каменната ера, може сами да се заличим. Не друг, ами ние сами като съвкупност. А отделно има хора, достигнали до други човешки висини, свръхчовеци, преодолели общо приетите граници, стараещи се да се усъвършенстват духовно, интелектуално и морално най-вече.\n342. Номер 325 съгласен съм с теб за всичко би ли споделил от къде си чел нещата които пишеш\n343. Бог няма!!! Нямало е и никога няма да има. Нали уж той е добър, прощава всичко и т. н. Тогава защо хората умират от глад? Защо има инвалиди? Защо в Африка измират от заболявания, от жажда? Защо има нещастни хора? Всъщност основно- Защо има несправедливост? Ако Бог съществуваше нямаше да позволи тези неща да се случват. Хахаха... а ако съществува само се излага! Явно е доста посредствен. Съжалявам. Но замислете се... чувствате болка нали? И физическа и особено психическа. Ако Бог съществуваше нямаше да го позволи. Имам още много да говоря по тази тема но предпочитам да го запазя за себе си, защото иначе ще ме помислите за сектантка :Дд Бог няма хаха\n345. Бог съществува! И той дава знаци на хората, стига да могат да ги четат. Ще ви дам пример... бях в един бар, беше испански или нещо латино, не съм сигурна, в друга държава... седнах с един приятел на кончетата на бара и си говорехме. В бара имаше много хора и беше претъпкано по стените висяха всякакви снимки и картини, но нищо общо с религия. Тогава погледнах нагоре, точно над главата ми имаше една икона. Рисунка на Исус със светещо сърце между ръцете си.. Попитах приятеля ми вярва ли в Бог... а той ми отговори-да. В този момент точно срещу мен от другата страна на бара видях едно красиво момче със голяма татуировка на кръст върху гърдите си... Излезнах да пуша цигара навън.. Една испанка дойде при мен и ме заговори. Иска ми огън и ме поразпита малко общи неща. Предложих й да дойде при нас. Защото бяхме само двама. Тя беше с още едно момиче. Върнахме се в бара. И тогава момичетата ни предложиха ние да се преместим. И ние се преместихме. Махнахме се от кончетата и иконата под която бяхме. Накрая разбрахме, че едното момиче е жена на собственика на целия бар и тя настояваше да ме черпи. Жените си тръгнаха а ние останахме на новото си място. В този момент при нас дойде един мъж. Беше странен и изглеждаше много лукав. Каза че е руснак. Зарадвахме се, нали все пак братушка. По нищо не предполагах какъв ще се окаже. Излезнах да пуша навън и той също излезна с мен... Тогава като го попитах с какво се занимава. Бях шокирана. Той ми обясни че е сутеньор и едва ли не започна да ме зарибява по един много завоалиран начин. Върнах се в бара и казах на приятеля ми, че се прибирам. Веднага си тръгнахме... Бях шокирана, за първи път ми се случваше да говоря с подобен род човек... И това се случи, след като се изместихме от първоначалното си място с иконата.... сами можете да си направите изводите хора. Мога да приведа и още примери за знаци но трябва да напиша роман, затова спирам до тук.\n346. №324 много неуместен пример. Това е твойто изпитание, да говориш неща които не разбираш, а само провокираш. Какво общо има убиеца на дете с Господ? Ти описваш човешки действия нямащи нищо общо с Бога. Знаеш ли най-общо какво е то, Бог? Каквото и да правиш на този свят, каквото и да е, най - накрая умираш, нали? Е това никой на никого не може да отнеме, защото е закон Божи. Сега разбираш ли кое е Божието изпитание? Ще ти стиска ли да убиеш дете или който и да е друг, без да те гризе нещото наречено съвест? И ако станеш убиец, лъжец, крадец, мръсник и тям подобни в по-ранна възраст, целия ти живот ще е придружен с гнусни спомени и мъки, язък ти за хубостта, марийке. Ако е на по-късен етап, може би единственото ти успокоение ще е, че няма да те бъде още дълго.\nАйде сега мисли за позитивните неща в живота, защото живота не се обуславя от глупави отричания, а заеми достойно мястото си на човек от това общество. Кой да научи идващите поколения, ако не ние сегашните възрастни? Нали не ти е все едно?\nБъди богат със съдържание, а не с провокиращи отричания. Господ(ар), Бог(ат) и други определения се отнасят точно за душата на човека, какво носи вътре в себе си и какво ще завещае на тези след него. Ето замисли се, просвети се и може да прогледнеш, какво е Бог.\nЗакономерностите никой на никого не може да отнеме, те се живеят и се разбират в процеса на живота.\n350. Отговарям 8 години по-късно хах, но искам да кажа на тези, които казват ''Ако има Бог, защо има толкова страдания по света? ''. Аз имам отговор на този въпрос. Това е, защото хората не търсят Бог. Бог съществува, аз съм силно вярваща и Той ми е помагал винаги! Една силна молитва е достатъчна. Ако целият свят повярва и отдаде хвала към небето, към Бог, тази земя ще е едно уникално място, но имайте в предвит че и дяволът живее тук, при хората на земята. Затова има болести, убийства, кражби и др. Ако се молите, Бог ще ви пази винаги и няма да допусне нищо лошо да ви се случи. Да, Той дава уроци на хората, но за да ни направи по-силни и смели, пък и това е волята Му.\n351. Аз вярвам\n352. Всеки вярва в каквото иска, Християните в бог, Будистите вярват, че всичко, което е, винаги е било, няма начало, нито ще има край. Тоест те не вярват, че нещо е сътворило земята. Моята гледна точка е, че ние хората, колкото и да си мислим, че сме велики, сме създадени ограничени същества, виждащи света три измерно, нямащи представа за съществуването на следващи измерения. Както мравката няма представа, че хората виждат света три измерно, така и ние нямаме представа за четвъртото измерение. Защото то е много по-висше от нас, за да го разберем с нашето ограничено мислене. Факт е обаче, че съществуват много неща, които човешката логика не може да обясни. :) Аз вярвам в бог, но си нямам представа какво представлява, предполагам, че е някаква енергия, която е свръх мощна. Вярвам, че човек трябва да засилва вярата си в бог и че хората, които вярват в Бог са по-щастливи и удовлетворени. Това им помага да имат вътрешен мир.\n361. Сега доколко Бог е помогнал на някой, въпреки всичките му искрени молитви, вяра, според мен е малко спорно. Истинската вяра дори се притъпява от религиозните догми и разни измишльотини за вечния ад. То, ако има дявол, дяволът на първо място си е окупирал самия храм и много религии и след това останалото. Естествено е човек да започне да се съмнява или да не му се вярва, когато вижда разврат и при самите вярващи, религиозни хора, които са по-голяма трагедия и от някои свестни атеисти. Все пак лошите неща се случват на всеки, без значение, така че е много трудно да се каже нещо.\n362. Като се замисли човек, каква е разликата между тоя бог и севернокорейския диктатор Ким. И двамата убиват когото не харесват или им пречи. И двамата имат списък правила. И двамата имат написани книги. И в книгите на двамата пише че са правили чудеса. Триединството е застъпено и при двамата. И двамата имат последователи които им се молят.... Само дето ако не на живо, то Ким може поне по телевизията да го види човек. Ама Ким го смятаме за лош пък бог за добър... Едва ли имат голяма разлика в бройката затрити хора, особено пък като се вземе предвид и потопа... Странно нещо са това вярващите. Няма логика в тия хора.\n363. В кой точно бог да вярваме? Дори само християнската религия има над 40 000 разновидности. Всяка една от тях си противоречи с останалите. Всяка една религия се смята за истинска. И това в коя ще повярваш, зависи почти единствено от това къде си роден. От нищо друго. Нямаш избор. Никой не те пита. Никой не те чака да осъзнаеш и да почувстваш. Или си с нас или си против нас! Раждаш се - кръщават те, или те обрязват или нещо друго. Какъв избор имаш? Никакъв. Ти не приемаш религията. Тя те поглъща, докато си още неспособен да се защитиш или реагираш. След това ставаш ревностен застъпник и хулиш инако вярващите, заклеймяваш ги като неверници, по същия начин както и те теб. Кой е прав? Никой! Така хората приемат религията. Няма нищо възвишено в религията. Най-големите зверства са се вършили в името на религията. Дори така охуления дявол няма толкова кръв по ръцете си колкото има вашия бог (който и да е той). Дори и книги има, които възхваляват тези му зверства.\nМайната й на религията. Имам глава на раменете си. Мога да мисля. Мога да преценя достатъчно добре кое е лошо и кое добро. Мога да се уча, мога да се развивам и с това да допринасям за своето и чуждото благоденствие. Не ми трябва религия за това. Трябват ми ЗНАНИЯ. Бог бил имал всичкото знание на света. Ами и да го има, не го дава. Сам трябва да си го вземеш. А дали ще има бог или не, няма разлика, усилието е едно и също. Само дето ако не вярваш, не ти се пречка по пътя.\nНяма разлика, и двамата са продукт на концепцията за власт. Да уточним, че става въпрос за азиатски бог от бронзовата ера с малки ъпдейти в късната Античност (сектата на християните) и ранното Средновековие (разклонението ислям). Идеята си остава същата - владетелят има тотален контрол, подчинените му са роби. Всяко твое действие, че и мисъл се следи, съди и наказва. Връзката ти с природата е прекъсната, тук си отскоро и замалко да натрупаш точки за "истинскив живот" в друга реалност. Тази реалност е без значение, унищожавай я както си искаш. Животът ти е подхвърлена милостиня и трябва да е мъчителен, целта ти е да умреш - тогава започва кефа.\nСъответно това е пренесено "на небето". Просто така се разбирали властта през 18-ти век пр.н.е.\nСега сравни с боговете на прото-индо-европейците (твоите автентични богове) - свободни хора като теб, не те съдят, а съветват. Един е мъдър старейшина, носещ познание, друг е защитник на хората - олицетворение на физическата сила, трета персонифицира цикличността в живота.\n365. Какво невежество лъха от последните коментари само, трагедия. Хора, които не знаят истината мъдруват за нещо от което нямат понятие. Ама за защо Бог е направил това или онова, ама на мен ми се струва неправилно понеже не разбирам значи Той не съществува нали?, ама Той ли Го е на правил или не? Вместо да задавате елементарни въпроси, които имат своя отговор и да си се съмнявате поради собственото си невежество започнете едно Библейско изследване за да си отговорите на въпросите.\nНе всички са готови да приемат чуждия идол и да са му робски подчинени завинаги (както препоръчваш).\nНе е невежество да изучаваш собствената си спиритуалност и да я следваш накъдето те води и да я развиваш.\nЗнам, че няма да го разбереш, но дори Вселената да е симулация в телефона на 5-годишно дете не значи, че то е Висшо създание, на което трябва да слугуваш.\n367. Номер 365, няма смисъл да се опитваш.. ти разбра ли, че Господ е убил повече хора от дявола. :Д. Определя го като "лидер" :Д. Сравняват Християнството с "религии" нямащи реално нищо общо с него. Друг е въпроса, че и да направят такова проучване, шанса да разберат нещо с тази видима липса на елементална обща култура... не е особено голям.\n368. 367, доста арогантност лъха от твоя отговор. И нищо конкретно не каза, просто се опита нескопосано да се присмееш на чуждо твърдение. Но така сте вие "вярващите" - логиката няма никакво значение за вас. Светът ви е пълен с чудеса. Нормално, след като единствената книга която я сте чели я не, е религиозна пропаганда, откъде да знаете кое как става на тоя свят. Сигурно и интернета е чудо, или пък творение на дявола? Всичко зависи от това колко изплашени или застрашени се чувствате от нещо. Какво не ти хареса за дявола? Я вземи и отвори библията и прочети точно колко човека са загинали по негова вина. Ама няма да го направиш. Докато аз без да съм я чел, за твоя господ знам че поне веднъж е затрил целия свят, после има Содом и Гомор, безчет заплахи за саморазправа в отвъдния свят, какви ли не болести и сакатлъци, оправдани с "изпитания на вярата". То, като са замисли човек, как ще позная аз дали бог ми изпитва вярата или дявола ми е натресъл някакво проклятие? ... Няма много критерии май, всичко е както го извъртиш. Имало е доста дълго време през средновековието (не случайно му викат тъмните векове), когато християнството е имало пълна власт. Тогава са се случвали най-големите извращения - и горене на вещици, кръстоносни походи, инквизицията, безкрайно много хора затворени, измъчвани или избити под предлог че богохулстват или са извършили грях, и колко погубени човешки съдби, заради незнание или просто от завист и омраза. Да не говорим за начина по който църквата е спирала всякакво развитие на науката. Просто защото всяко откритие е водело до противоречие с религията и разобличаване на лъжите й. С напредването на науката вашия бог все повече се смалява. Все по-малко неща остават, които да се обяснят с неговата намеса. Тежко и горко на такъв бог, чиято функция е просто да запълва празнотите в познанието на човечеството. Или в личното такова. Няма нищо лошо в това да признаем че не знаем нещо. Но да го обясняваме с невидима всемогъща сила е просто глупаво.\nПогледни Ватикана, как си върти гъза и анатемосва и заплюва този или онзи, после 200 години по-късно го реабилитира. Това като божие дело ли ти звучи или като дело на уплашени и необразовани политици. Защо е цялата тая показност? Наметала, злато, корони, храмове? Да впечатляват малките души? Да вдъхват респект или да внушават величие?\nСмешно е. Смешно е как изобщо не се замисляте над толкова много въпроси и несъответствия. Ако религията ви предоставя утеха в свят без отговори - няма лошо, вярвайте си. Но не се бъркайте на хората които активно търсят отговор за устройството на света.\n370. Номер 368, не е арогантност, а реализъм. Говориш за инквизиция на православен... вина ли да изпитам, че Рим никога не стана християнски. Да ти напиша колко книги съм прочел ли, не знам точно, но меко казано не е една. Може да не вярваш, твоя работа е така или иначе, но като идеология Християнството е по-логично от всичко друго. Макар да не пише с директни имена нещата(поради което е нужна доста обща култура), но Библията е предсказала всичко. Друг е въпроса, че християнството е антидот на робството и власста. Затова и над 300 години унищожение на християните(най-жестоките действия:клади и т. н. са именно срещу християни) не побеждават над тази вяра(нашата). И Рим е принуден да играе на християнство. Друг е въпроса, че и до сега според Рим папата е безгрешен, нещо противоречащо дълбоко. Но според християнството сам избираш, да има определения за правилен и грешен избор, но никой няма право със сила да ти сменя разбиранията. Товя въобще не важи за останалите религии, въпреки, че мното от тях успешно влезнаха в България и лъжат хората. Да говориш за логика и да отричаш Бог като цяло(за оставим религиите ако искаш) е меко казано наивно. На земята има живи организми, но без разум(не е опит да те обидя :Д), тях трябва да ги контролира някой. Най-великите философи, учени рано или късно се конценнрират над тема тип:"каква е ролята на Бог", а не:"има ли го". Ще прощаваш че не мога с напълно точни цитати, но затова пък ти можеш да разгледаш примерно немските класици във философията, разсъжденията им са доста интересни и могат да дадат възможност да си отговориш на много въпроси. Аз винаги се интересувам от антитеза на досегашното ми мнение, но при теб то не е добре структурирано и се концентрира в отричането на нещо друго. Търсенето на антитеза е пряк път към логичното/рационалното.\n371. 368, само да допълня. Достатъчно дълго Ватикана не е спирала развитието на науката, а го е определяла. Достатъчно дълго тя унищожава носителите на истината и на просперитета, това не е било трудно за нея понеже през цялото време тя "помазва"/назначава и сваля кралете. Дори сегашния календар е всъщност грешен, тогава много велики учени се противопоставят, но това естесвено води до тяхната смърт. А Ватикана сменя календара за да може да обедини всички религии, нещо невъзможно ако "славят" на различни дати. Друг е въпроса, че най-много да кажем православни са убити от Ватиката. Ватикана и Османската империя са като. САЩ и ислямска държава. Първо ги създават(както сами САЩ признаха), после се борят с тях. Затова когато падат балканските православни държави, се води поход срещу Русия,(единствена останала православна държава), която печели под ръководството на Александър Невски.\nМожеш ли да се издигнеш в някоя сфера до нивото на твоя бог (избери си който искаш, Яхве, Йешуа или Дух) или винаги я има дистанцията господар - роб?\n374. От 365 - Ще се опитам да хвърля светлина и да внеса яснота за да се види истината, защото тук има хора с промит мозък, които повтарят някакви масонски антихристиянски доктрини. Теза номер едно: "Господ е убил повече хора от дявола". Първо това не е вярно, чрез лъжите си в Райската Градина сатаната е причинил смъртта на цялото човечество. Освен това Всевишния е Твореца на цялото Битие и Той може да разрушава и съзижда, да убива и възкресява както и когото Той реши, всичко е в Негова власт, но Той е верен и истинен и има интегритет на характера, затова той разделя всичко на две - светлина и тъмнина, добро и зло, ден и нощ, вярващи и невярващи и т. н. Тези които са към светлината, вярват в Него и в Господа Иисуса Христа Когото Той е пратил ще получат награда и живот вечен а тези които отиват към тъмнината ще получат осъждане и мъки. Друга теза, която е повече свързана с историята а не със Словото Божие: "Средновековието е наречено тъмни векове и е било много лошо". Дори кратка справка ще разкрие, че Средновековието слага край на "тъмните векове" и е време на подем. "Извращенията на Средновековието" - кръстоносни походи. Без кръстоносните походи, ти вероятно щеше да биеш главата в пода на джамията всеки Божи ден! Кръстоносните походи са дело на идеална, себеотрицателна вяра при които хората оставят земите си, семействата си и всичко позната и отиват да се бият с опасност за живота си, не за пари и облаги а заради техните братя и сестри християни, които са заплашени и преследвани от ислямистки орди. Да направим сравнение с "лидера на свободния свят", който отиде в ислямския свят, изби невъобразимо повече народ, но не заради идеал а заради петрол, но не виждам някой да го заклеймява като носител на "най-големите престъпления" в човечеството. Очевидно е как тук някои хора повтарят като папагали масонска пропаганда от преди един век без дори да могат да направят едно сравнение и анализ с настоящите събития. Мога да продължавам и още по-историческия анализ, но това няма никакво значение, защото тук е важна вярата във Всевишния Бог и Христос а не някакви исторически хроники.\n375. 370 - Като казваш че християнството било най-логично от останалите религии, би ли се похвалил и с коя друга религия си дотам запознат, че да я заклеймиш категорично и със сериозни доводи като нелогична? Съответно приложи конкретни цитати в сравнителен вид. Че нещо много дълбоко се съмнявам ти и другите като теб да сте чели каквато и да е друга религиозна литература освен единствената ви, неповторима библия. И... ако беше роден в Индуя, в семейство на набожни индуси, а вече на около 30 години прочетеш библията, мислиш ли че пак би твърдял че християнството е най-логичната религия? Ако отговорът ти е ДА, значи няма какво да обсъждаме с теб. Фактът че смяташ наивно-глуповатите библейски приказки за логична и непоклатима истина, би трябвало да те накара да се позамислиш. Но щом не си го направим досега, едва ли и някога ще се случи. Знам и защо не се е случило и няма да се случи, но се придържам към цивилизовано държане в сайта, и ще ти спестя директното ми мнение в прав текст в името на добрия тон. Отчитам си и факта че все още човечеството боледува от религия, и всеки пост без темане пред йехова бива гледан с лошо око. Но ако изобщо админите ми допуснат коментара - благодаря им!\n376. Няма смисъл от вярвания!Ако попаднем в рая дали ще повярваме че сме там!?Особено след като сме били несправедливо в този ад тук!Рай=свобода,любов,справедливост!Само че тук раят не ни е бил даден за всички!Ние не сме виновни уж за греха на двама от нас!Да носим последствията на техният уж грях е нерайско-несправедливо!Това почти ми доказва на мен че бъдещ рай няма да има щом го няма сега!Бог не е бог а Машина!Може би ние сме Бог-машината!Преди 24 г ме нападна злото-демони които ми разбиха живота и сърцето!Отнеха ми и вярата и свободата и здравето и приятелите и любовта ми към любимата!Настрадах се-24 милиона мига и вечер с непрестанните кошмари също!Мъчат ме все едно аз съм Богът!Ама че абсурд!Атеист съм агностик който приема сътворението от Машина-Куб която се въплъщава в ролята на "Бог-Сфера"вписани в машината куб!Тоест сънува,мисли се за Бог!И това е един безкраен цикъл!Може би!Но Рай с Бог няма защото ко има този "рай"ще е пак с "дявол"в него!И то още неопетненият!!!Откъде накъде!Е ангелските ми карти ми предрекоха май 2018 че скоро щял съм да си получа свободата и любовта на 7 число!Е аз още чакам със сърцето си заради любовта към жената но с разумът си не вярвам!Краен срок съм им дал-7 май и после край!Бия шута на всеки псевдо рай!


Печките на твърдо гориво остават основен замърсител на въздуха в Бургас - Общество\nПечките на твърдо гориво остават основен замърсител на въздуха в Бургас, посочи Маринета Николова от общинския отдел по екология. По нейните думи, в общината все още е нерешен проблемът с по-високите стойности на замърсителя „фини прахови частици“. Николова обясни, че 90% от дните с наднормено замърсяване са през студените месеци, от ноември до края на март. „Основният източник е битовото отопление на твърди горива, дърва и въглища“, категорична е тя.\nОбщината реализира два проекта в борбата със замърсяването.\nПо единия от проектите Бургас работи с още пет общини като финансирането е по програмата Life. Той е насочен към жителите на Централна градска част, кв. „Възраждане“, к-с „Лазур“, к-с „Братя Миладинови“ и зона Г на к-с „Меден рудник“. „Старите печки на дърва и въглища на 2000 бургаски семейства могат да бъдат безвъзмездно заменени с нови отоплителни устройства на пелети или природен газ, където има изградена мрежа“, обясни Николова. Необходимо е подаването на доброволно заявление за участие в програмата. Миналата година през октомври е приключена пилотната фаза на проекта и 89 домакинства вече се отопляват на новите си устройства. „Вероятно след месец май ще отворим приема на заявления за основната фаза, за 1900 домакинства допълнително“, допълни тя.\nПо думите на Николова, през последните години се наблюдава подобряване качеството на въздуха в общината. „Има статистика от 1997 година, която показва, че са решени изцяло проблемите с останалите замърсители“ допълни тя. Добрата новина е, че през последните години няма превишаване на средногодишната норма на фините прахови частици. „Все още в кв. „Долно Езерово“ има превишаване броя на дните, в които законодателството позволява да се надхвърля средноденонощната концентрация от 50 микрограма на куб.м.\nМониторинг на данните за качеството на въздуха е достъпен в реално време на интернет страницата на Община Бургас. В него са включени, както замерванията от мобилната общинска лаборатория, така и от всички пунктове за мониторинг от Националната система.\nБНР Бургас Общество Бургас въздух качество Община програми чистота


Купи История на войните 7: Великата Северна война (2015)\nИстория на войните 7: Великата Северна война (2015)\nКачествените оферти за История на войните 7: Великата Северна война (2015) Как са подбрани?\nИстория на войните 7. Великата Северна война (1700-1721)\nОще оферти за История на войните 7: Великата Северна война (2015)\nИстория на войните 7: Великата северна война. Триумфът на Петър I (BKBKI000860)\nОписание, детайли - История на войните 7: Великата Северна война (2015)\nВ началото на ХVІІІ век една огромна държава започва своя път към величието, път, който ще повлече друга велика държава към пропастта.\nС Великата северна война (1700-1721 г. ) трябва веднъж завинаги да се реши съдбата на Балтика – това неблагодарно, студено и мрачно море, за чието господство се борят много нации и още повече търговски лобита. Но най-вече кралят на Швеция Карл ХІІ и царят на Русия Петър І. Колосалното противопоставяне на воли, политики и ресурси, размяната на удари...\nИстория на войните 7: Великата Северна война (2015) пълно описание »\nС Великата северна война (1700-1721 г. ) трябва веднъж завинаги да се реши съдбата на Балтика – това неблагодарно, студено и мрачно море, за чието господство се борят много нации и още повече търговски лобита. Но най-вече кралят на Швеция Карл ХІІ и царят на Русия Петър І. Колосалното противопоставяне на воли, политики и ресурси, размяната на удари по бойното поле, разпростряло се от Норвегия до Молдова и от Днепър до Елба, са безпрецедентни.


Ревю на Dell Inspiron 1564 | PCStore.bg Блог\nHome » Лаптоп ревюта » Ревю на Dell Inspiron 1564\nНаписано от Иван Михайлов на апр. 19, 2010 | 1 comment\nМоделите от серията Inspiron на Dell наскоро подлежаха на сериозни обновления – сдобиха се с нови Core i процесори от Intel, както и нелоша доза разкрасяване. Доколко формулата е успешна и какви са впечатленията ни от крайния резултат , можете да разберете като прочетете ревюто на модела, който тествахме:\nDell отново ни предлагат разнообразие от цветове, което да зарадва всички вкусове. Ние се спряхме на този червен модел, защото ни се прищя да добавим колоритен елемент към ревюто. Цветът е много наситен и изглежда чудесно – по него естествено остават отпечатъци от пръсти, но не твърде фрапиращо видими. Промените по дизайна се забелязват обаче чак след като повдигнете капака. Първото ни впечатление е много позитивно – Dell са добавили дискретен блясък към Inspiron-ите си, който допълнително да подслади факта, че разполагат с Core i процесори. Подложките за длани и тъчпада са в графитено-сиво, което има красив, металически отблясък (отново остават отпечатъци от пръсти, макар и не твърде видими) и този елемент нагледно доказва максимата, че дребните детайли са от огромно значение. Освен това, не можем да не забележим, че цялостният вид на модела е някакси по-елегантен и “тънък”.\nКонструкцията като цяло е много стабилна. Веднага ни направи впечатление, че дизайнът на пантите е променен по образец на моделите от по-висок клас на компанията – сериите Studio и XPS (нещо, по което доста си паднахме).Те са много стабилни и позволяват доста широк ъгъл на отваряне на дисплея, без да се забелязва каквото и да било “люшкане”, дори когато пишете по-твърдо.\nКлавиатурата има “класически” вид – широки, плоски бутони с малко разстояние помежду си, които са много удобни и реагират чудесно, с тих звук. “F” бутоните изпълняват различни функции (повечето от които мултимедийни) и за да затворите прозорец например трябва да ползвате комбинация с Fn+Alt+F4. Т.е, ако наблягате на мултимедията, тази конфигурация ще ви бъде доста удобна, защото можете да увеличите, намалите или спрете звука, например, натискането на едно-единствено копче. Налице е и цифров блок, който ние считаме за задължителен елемент при 15,6-инчовите и по-големите лаптопи, просто защото изключително улеснява работата с цифри.\nПовърхността на тъчпада е еднородна с тази на подложките за длани, но е леко матирана, за да бъде по-удобно скролването. Бутоните към него са доста меки и не издават почти никакъв звук при натиск. Освен това те са много чувствителни и едновременно с това “дълбоки”, така че е по-малко вероятно тъчпада да отчете клик по случайност. Ние сме доволни както от представянето на клавиатурата, така и на тъчпада – текст се набира бързо и удобно почти без да се правят грешки.\nРезолюцията на дисплея е 1366х768. Покритието му е “гланцово”, което прави цветовете много ярки и контрастни, за сметка на повечето отражения при по-ярко осветление. Въпреки това, при максимална яркост, предвид че работя до прозореца, видимостта е доста добра и отраженията се игнорират лесно. Висококачествените филми изглеждат страхотно и вървят безпроблемно на тази машина.\nВисокоговорителите имат един сериозен плюс – силен звук, което е рядко срещана екстра при мобилните компютри. Като цяло качеството нa звука не е лошо, но силата му е това, което ни впечатли – без проблем можете да огласите едно дори сравнително голямо помещение, което прави Dell Inspiron 1546 много подходящ за презентации, без да се налага да носите и външни колонки със себе си.\nМоделът разглеждан в ревюто има следните параметри:\nпроцесор: Двуядрен Intel Core i3 330M (2.13GHz, 3MB Cache)\nпамет: 3GB DDR3 1066MHz\nтвърд диск: 320GB, SATA 5400rpm\nдисплей: 15.6″ HD Ready 1366×768 TrueLife с икономична LED технология за по-реалистично изглеждащи цветове\nвидео карта: ATI Mobility Radeon HD4330 с 512MB собствена памет\nМоделът е перфектен както за мултимедия, така и за ежедневни задачи, работа с няколко програми едновременно и т.н, още повече, че е снабден с новото поколение процесори на Intel. Тази конфигурация не е предназначена за геймърите, които искат да има вървят всички нови игри, но пък е напълно подходяща за хората, които играят от “време на време” по-непретенциозни и стари заглавия. Все пак проведохме няколко теста, за да си поставим реален критерий за оценка на възможностите:\n*Забележка: Всички игри тествахме на нативната резолюция на дисплея – 1366х768\nПуснахме Assassin’s Creed с доста добър резултат. На средно тежки настройки постигнахме средно 20 кадъра в секунда, което си е съвсем прилично за игра.\nТук сме дори и по-доволни. Тази чудесно оптимизирана игра върви безпроблемно при по-умерени настройки, дори при “графично непретенциозен” лаптоп като този.\nКакто и предполагахме, Need For Speed Shift се оказа малко амбициозен тест за тази конфигурация и дори при по-леки настройки (без да сваляме резолюцията) играта доста насичаше. Средно успяхме да постигнем около 15 кадъра в секунда, което както и да го гледаме не може да се нарече “гладко”.\nЗаключението ни е следното – ако сте “по-непретенциозен” геймър, тази конфигурация може да ви пасне – справя се дори и с доста нови игри, предвид че сте готови да направите компромиси по отношение на настройките. Ако игрите и тежките графични приложения не ви интересуват, този лаптоп ще може преспокойно да покрие всичките ви останали нужди като производителност.\nаудио портове: 1x line out, 1x Mic-in\nчетец на карти: 7-in-1 Card Reader (SD, SDHC, SDHD, MMC, MS, MS PRO, xD)\nДобър набор портове, и обърнете внимание – вече имаме и HDMI, чиято липса при подобен модел, в днешни дни, спокойно бихме окачествили като недомислица. Сега обаче, след като е налице можете спокойно и безпроблемно да си пускате Full HD видео на телевизор със съответния порт и резолюция.\nВсички портове са разположени от двете страни на лаптопа.\nДори и при липсата на сериозно натоварване вентилаторът на лаптопа работи почти непрекъснато и се чува доста осезаемо. При по-сериозно натоварване или пускане на висококачествено видео той засилва оборотите и шумът става още по-силен. Областта около тъчпада и в лявата част на клавиатурата се загрява до степен, която може да дразни, особено в по-топло време. Базата на лаптопа също се загрява доста бързо и едва ли ще ви бъде приятно да го държите продължително време в скута си. Подозираме, че всичко това се дължи на по-компактното шаси на този нов модел, което затруднява циркулацията на въздуха.\nС този лаптоп и 6-клетъчната му батерия можете да докарате повече от 3 часа, стига да сте изключили периферните устройства, да сте намалили яркостта на дисплея и да не ползвате ненатоварващи програми – тоест при условия, които са идеални за лаптопа, но не и за вас. В случай, че сте решили да гледате филм и жертвате малко от яркостта на дисплея, можете да сте спокойни най-малко колкото за един пълнометражен филм (час и половина), а дори и повече, преди ноутбукът напълно да изгасне.\nНашето мнение за Dell Inspiron 1564:\nПаднахме си по новите модели от Inspiron серията и “пипнатия” им дизайн. Core i3 процесор и възможност за “непретенциозен” гейминг (т.е дори по-нови игри, в случай че жертвате от настройките), правят този модел още по-интересен. Това, в комбинация с чудесния външен вид (и опцията за различни цветове) се превръща в много претенциозна и добра оферта за почитателите на марката Dell. Трябва обаче да се вземат предвид по-шумния вентилатор и по-високите температури на работа на лаптопа. Моделът можете да купите от нашия онлайн магазин.\nДобра машина, служи ми вече 3 години, и е доста красива на външен вид.


Избор на матрак - Страница 3 | Форум "Направи сам"\nчет апр 21, 2016 3:26 pm\nТо има и другото маркентингово залитане на цените. Виждате ли био мио и не знам кво си и трябва да струва по скъпо защото е такова. Нищо че реално материалите са по евтини.\nА ИКЕА никога не ми е била някаква база за сравнение особенно с цените им у нас. те са толкова измислени че по някога граничат с безумия и не знам дори как за много стана като еталон за качество. Точно като във вица за китайското са. Ако не се сещаш ще ти го припомня:\n-Китайците имат 32 степени за качество ама българските търговци успяват да внасят само 33-тото.\nТа ИКЕА са нещо като нашите търговци.За даден пазар поръчката се прави при различни производители и съответно с различно качество и цена. Даже и срам нямат смятат за хептен балами.\nчет апр 21, 2016 3:40 pm\nМъж се прибира от командировка. Вечерта си лягат и мъжът казва:\n- С кой си ми изневерила!?\nА жената си псува наум:\n- Д*йба тия матраци с мемори пяна д*йба!!!\nчет апр 21, 2016 5:15 pm\nТова вече не е виц.Ей го правилният матрак http://www.standartnews.com/lyubopitno- ... 29867.html\nчет апр 21, 2016 7:05 pm\n... А ИКЕА никога не ми е била някаква база за сравнение особенно с цените им у нас. те са толкова измислени че по някога граничат с безумия и не знам дори как за много стана като еталон за качество...\nДоста съм обикалял по магазини, преди да купя нещо от ИКЕА. Ако обичаш посочи нещо на сравнима цена и със сравнимо (даже не смея да напиша по-добро) качество от стоките в ИКЕА?\nХайде да почнем с матраците?\nЧе лекой май се поизложи...\nчет апр 21, 2016 9:26 pm\nНикак не съм се изложил а и малко не си ме разбрал правилно. Много неща които се продават на вънка пак в магазините на икея са на по ниска цена от колкото тука в България. Е вярно разликата е малка но дразнеща а и да не би да плащат по високи заплати и данъци. И от към качеството на едни и същи неща продавани на вън също имат понякога разлика. Сега няма как да почна да правя сравнение защото продуктите са не са еднакви. И всичките тези впечатления са ми след като отвориха първия у нас. Е ми влязох видях как се гаврят с нас и повече не съм стъпвал а и май няма да стъпя повече. Може би другия месец ще съм на вънка и ако ми остане време ще се опитам да снимам в един извън България и тогава ще говорим.\nчет апр 21, 2016 10:18 pm\nпет апр 22, 2016 12:59 am\nТъй, тъй дойдохме си на думата.\nЕ само че аз може и да залитам и в другата крайност. Освен кухненските маси и столове държа и спалнята да ми е здрава и не да ми скрибуца и после да се гледаме на криво с комшията от долния апартамент.\nИ другото е че държа да са на правени по размера който най добре ми пасва на стаята а не да обикалям като гламав с метъра по магазините и да се чудя това ще се събере ли тука или как да го обърна че да стане. Ще кажеш луд за връзване но сега си направих равносметка за апартамента в който съм сега. Освен кухненската маса и една в зимната градина още една в хола и столовете друга серийна мебел нямам. Две спални дивани и всичко останало съм си го поръчвал по размер качество и разцветка каквото аз искам. Та за това малко ще ми е трудно да ти кажа какво има като мебели по нашите магазини и да правим сравнение. Пропускам това мероприятие с обикалянето и губенето на време. Евтиното винаги ми е излизало по скъпо изключая инструменти еднодневки които я го ползваш няколко пъти в годината я не.\nОпс щях да излъжа забравих шкафчето с огледалото в банята от разпенено не знам какво си беше То май единствено дето си пасна като готова серийна мебел и една тръбна стойка за телевизор ама тя ще замина за боклука щото им отмина времето на големите щайги..\nпет апр 22, 2016 3:15 am\nМиналата седмица трябваше да купя бързо три еднакви маси и викам си че в ИКЕА ще ги има, грънци освен един модел над 600лв.Давай да видим плотовете- от 4 десена има само в черно.Хубуу, давай ги.Искам и крака, пак грънци- от всички видове с начална цена 20 лв. за брой, нямаше повече от 4 бр. Взимам плотовете / с хартиен пълнеж и прилична цена/, отивам в Роси и взимам същите крака които бях харесал в ИКЕА за 8 лв. бр. Та мисълта ми беше, гръцки собственици- високи цени,почти никаква наличност( като другите мебелни магазини) и съмнително качество.\nпет апр 22, 2016 8:32 am\nМистика. Аз като купувах плот и крака - имаше всякакви и по много. При това на цена от 20 лева за 4 броя.\nПо 20 лева за крак може и да е имало, но не помня...\nАз тоз модел харесах...\nЯ покажи от Роси какво си взел за 8 лева?\nОтносно наличността - трябваше да купя бюро и креват за квартирата на големия син... В Ловеч се отказах изобщо да търся. Отидох направо в Плевен. След целодневно обикаляне се примирих, че ще е какво да е. За качество изобщо не можеше да става дума. Не можах да намеря налично легло, матрак и бюро.\nЕ в ИКЕА имаше всичко. А за никаква наличност - направо е смешно. Май не сте минавали през склада им.\nпет апр 22, 2016 8:56 am\nТорбалане и всички други, залитащи по манията "Икея": Този магазин не продава нищо друго, освен така наречената " конфекция". Хубавото му е, че отделните компоненти могат да се комбинират свободно и че стоките са с нетолкова лошо качество. Това е. Ама да тръгнете да го превъзнасяте...


Победа след победа за творците от клуб „Литературен Еверест”! - СУ "Христо Проданов" гр. КАРЛОВОСУ "Христо Проданов" гр. КАРЛОВО\nСтана хубава традиция шестокласничката Цветина Пенева от СОУ „Хр. Проданов” да пътува до София, за да получи награда от литературен конкурс или да присъства на интересна изява. На 2 юни тя попадна в прегръдките на Димитър Бербатов, рокаджията Тома, певците Богомил, Александра, Ангел и Мойсей от „Х фактор” и др. любимци на тийнейджърите. Цветина Пенева и абитуриентката Зара Кънчева са сред успелите деца на България в класацията „Клуб 2011” на Фондацията на знамения ни футболист, номинирани от Р. Иванова. Д. Бербатов поздрави поканените от него таланти на церемония послучай финала за Купата на „Кока-Кола” с думите: „Искам да ви поздравя, че с успехите си заслужихте своето място в КЛУБ 2011! Гордейте се със себе си, както аз се гордея с вас!”\nНа 17 юни Цветина отново отива в София, за да участва в радиопредаване по програма „Христо Ботев”, където е едно от наградените деца (за втора поредна година) в Националния литературен радиоконкурс „Искри”. Тя завоюва и още едно престижно отличие в Националния конкурс „Как си представям класната стая на бъдещето”. Там има само пет наградени участници от цяла България, и две от тях са от СОУ „Хр. Проданов”! Но това е само поредното свидетелство за нивото на подготовка на нашите таланти в училище и за вниманието, с което ги обгръщаме!\nВторият победил в конкурса „Как си представям класната стая на бъдещето” е десетокласничката Йорданка Делева, за чиито успехи „Диалог днес” редовно ви информира. Творбите на петимата победители в този конкурс ще бъдат обсъждани на специална педагогическа конференция. Дано някои от идеите на децата бъдат взети предвид! Йорданка е безапелационен победител и в още един Национален конкурс „cheti.ME в училище” в сайта www.cheti.ME с есето си „Четенето е творчество”. Йорданка пише ясно и честно, като смело назовава проблемите и описва преживяванията си в завладяващ читателите стил.\nНаскоро Зара Кънчева спечели първа награда за поезия от Националния литературен конкурс „Петя Дубарова”. Желаем вдъхновена ваканция и нови успехи на младите автори от клуб „Литературен Еверест” към СОУ „Хр. Проданов”, защото конкурсите, както и полетите на творческата мисъл, нямат край!\n«Вокална група при СОУ „Христо Проданов“\nКеймбридж провежда изпит в С О У “ Христо Проданов“ 13.06.2012г.»


Как е преходът към училище след детската градина - Стойности - 2021\nКак е преходът към училище след детската градина\nКурсът завършва и много 2-3 годишни деца Те завършват детска градина, което означава, че през следващата година те ще станат ученици на Ранното детско образование 2-ри цикъл, който от няколко години се нарича "колеж на специалностите".\nКакто всеки край на образователен етап, това е много вълнуващо време за децата. Казваме ви какво трябва да правите и какво да не правите, за да подкрепите детето да започне своето ново училище без страх.\nКраят на детската стая или сцената на детската градина провокира у децата, от една страна, носталгията по това, което оставят след себе си, онези цветове, тези вкусове, тези миризми, песните, учителите, които са направили заедно с децата. образователна работа и са генерирали a почти семейна връзка.\nИ, от друга страна, те пораждат у децата универсален страх, който е нормален за всеки човек, независимо дали сте дете, когато се сблъскате с нещо ново или с нещо различно.\nТози универсален страх, който всички имаме, се намира в едно пространство, което образователен треньор ние наричаме "добрия квадрант на страха", тоест този, който ни кара да бъдем нащрек, и този, който ни кара да използваме най-добрите си ресурси и стратегии, за да се изправим срещу всяко обстоятелство, в случая новия образователен етап.\nОт тази гледна точка това е начина, по който децата трябва да се изправят пред тази нова промяна.\nРодителите не трябва да казват на децата: Отиваш в старше училище! Това е частта, за която трябва да се погрижим и с която малките не би трябвало да се изправят. С тези изрази генерираме, че те преминават от добрия квадрант на страха, към квадранта на паниката или към квадрант на стрес или притеснение.\nВече знаем, че детето ще се изправи срещу a нов етап, но има много родители, които с намерението да му внушат, че той остарява, не спират да казват неща като „Ще отидеш на училище като възрастни“, „следващата година трябва да си направиш домашното“, „ трябва да учите "... някои родители директно преминават към действие и директно ви насочват към подсилване на английски език, уроци по абакус и въведение в китайския.\nЕмоционално погледнато, това може да предизвика у детето няколко емоции, ако имаме късмет, първата ще бъде пасивност преди промяната, но тя може да дойде последвано от отхвърляне или по-лошо - паника или страх.\nТрябва да имаме предвид, че то идва от по-защитено и невинно пространство като образованието в ранна детска възраст и те продължават да развиват по-нататък своята автономия на когнитивно и личностно ниво. На социално ниво те идват от това, че са най-възрастните в двора и ще станат малките, а цялата тази промяна поражда много несигурност в детето.\nМного е важно съпреживяване с детето и говорете с него за промяната по много положителен начин, за добрите неща, които ще открие, за промените, които предполага посещаването на начално училище, но засилване и му дават цялата увереност, че ще се справи много добре и че ще го подкрепите.\nТрябва да избягваме фрази от този тип (чувал съм ги от близки родители); „Тъй като сте един от най-малките, те ще се ангажират повече с вас“, „трябва да сте нащрек“, „не позволявайте да ви завладеят“. Единственото нещо, което причиняваме с това, е, че детето прави образ на училището, сякаш е затвор, създавайки у детето мъка, която може да доведе до страх и, както казах преди, отхвърляне.\nАз препоръка За всички онези родители, които имат деца, които ще отидат от детска градина до училище, това е:\nРелативизира образователната промяна.\nОпитайте се да не генерирате очаквания нито добро, нито лошо, нека той е този, който експериментира.\nНакарайте го да го приеме по естествен начин, като го накара да разбере, че това е просто промяна в живота, с която трябва да се изправи.\nМожете да прочетете още статии, подобни на Как е преходът към училище след детската градина, в категорията Училище / колеж на място.\nВидео: Ако детето не посещава детска градина или училище - родителите без социални надбавки за цяла година (Октомври 2021).\nCopyright 2021 \_ Как е преходът към училище след детската градина...


Откритият поглед - Характер Инфо - всичко за характера\nНа страницата на блога ми не веднъж съм подхващала темата за това, как различни черти от лицето ни, жестове, мимики и т. н. могат да бъдат ориентир за характера, който носим. Също така обаче в края на материалите винаги съм подчертавала, че всички направени изводи имат относителен характер, защото всяко правило често има повече изключения, отколкото потвърждения. Може би е така и с това, за което ще пиша днес – обективно. Но чисто субективно аз смятам, че този критерий, по който аз правя личната преценка за хората си, по-скоро е правило и от него има много малко отклонения.\nСтава въпрос за това, че откритият и прям поглед, когато разговаряш или общуваш, дори и невербално, с някого, говори за откритост и честност и на характера. Поне на мене чисто емоционално хората, които ме гледат в очите, винаги ми въздействат много по-силно, изпитвам доверие към тях и към думите им. Обратно – не харесвам и се плаша от хлъзгави погледи, от очи, които шарят нагоре, надолу, настрани, но избягват събеседника. Такова поведение ми говори за прикритост, неискреност и задни мисли и за човек, който лесно може да те подхлъзне. И честно казано, обикновено практиката и житейският ми опит са доказвали точно това.\nРазбира се, от психологическа гледна точка не би било добре да се пропуска възможността подобно прикрито поведение, особено при първи контакти, да е резултат от свръхпритеснителност, определени личностни комплекси и т. н. При всички случаи обаче не прави добро впечатление.\nЗатова, даже и да ви коства много усилия на волята, гледайте право в очите, когато разговаряте с някого. Това ще му покаже за вас много повече от всичко, което може да изречете в своя подкрепа с думи, действия и т. н.\nTags: невербално, общуване, откритост, поглед, прикритост, честност


Кери: Играхме със страхотен интензитет - БГ Футбол - Евроучастници - Gong.bg\nКреативният халф на ЦСКА, Греъм Кери, сподели задоволството си от страхотния успях на тима си с 4:2 срещу Осиек в първи мач от третия квалификационен кръг на Лигата на конференциите. Той съжали за допуснатия гол, но е уверен, че ако се покаже същото ниво във втория мач, то "червените" няма да имат проблем с продължаването си напред.\n„Изиграхме страхотно първо полувреме. Бяхме много търпеливи. Имахме усещането, че ще вкараме гол във всяка атака. Можеше обаче да избегнем попаденията във вратата ни. Имаме още много работа да свършим“, започна Кери.\n„Вярвахме в себе си. Показахме много креативни идеи. Знаехме, че не вкарваме достатъчно и се радваме, че променихме нещата сега. Младенов иска да работи по-здраво във всеки мач. Спринтираме и тичаме повече. Имахме повече свежи идеи. Когато смениш треньор, винаги идват нови идеи. Днеска бяхме по-интензивни“.\n„4:1 щеше да е много добър резултат. Сега обаче трябва да играем по същия начин и в Хърватия, за да сме сигурни в продължаването си напред“, завърши той.


Почистващ лосион за лице с розова вода и масло от жожоба Ikarov\nПочистващ лосион за лице с масло от жожоба и 100% натурална розова вода.\nПочистващият лосион за лице с розова вода и масло от жожоба на Ikarov е изцяло натурален двуфазен продукт от масло от жожоба и розова вода. Представлява ефективно природно средство за отстраняване на грим и замърсявания от кожата на лицето. Съдържа натурална розова вода, която е известна със своите антибактериални и антисептични свойства. Обогатен с 100% натурално масло от жожоба, лосионът успокоява, защитава и възстановява кожата на лицето. Подходящ за всеки тип кожа, включително и сухата и чувствителна.


Полицаят, пазил дилъри, бил ММА боец, колегата му футболист - Крими | Факти.БГ\n17 Октомври, 2017 12:36 2 848 7\nПолицаят, пазил дилъри, бил ММА боец, колегата му футболист\nЧенге, изявяващо се като ММА боец, и колегата му, участващ в аматьорска лига по футбол, са правели чадър на столични дилъри срещу такса спокойствие от 2000 лв. месечно. Освен това оперативните работници от 7-мо РПУ в София, които били разузнавачи именно по линия на наркотиците, снабдявали с дрога дилъри, съобщиха вчера от спецпрокуратурата, пише "Телеграф".\nАлександър Цонев и Еджевит Осман са зареждали с амфетамин и марихуана и други стимуланти бандити, които ги продавали на територията на тяхното районно. Всеки месец пласьорите трябвало да се отчитат с по 2 бона, за да работят необезпокоявано. Който се дърпал и не искал да си плаща, бил заплашван, че срещу него ще бъдат образувани преписки и досъдебни производства и ще бъдат задържани.\nСпоред хора от системата на МВР Цонев е завършил полицейската академия преди около 3 години. Участвал в ММА битки, като имал зад гърба си около 60 мача.\nПо нищо не личало, че Александър е полицай. Бил в татуировки, напомпан здравеняк, забелязвали го зад волана на "Мерцедес МЛ". Твърди се, че плащал 1000 лв. наем за квартира на втория етаж на кооперация в столичния квартал "Витоша". Подобен стандарт със заплатата на ченге нямало как да поддържа, ако не взимал пари, категорични са колегите му.\nПрипомняме, че в неделя привечер Александър е бил проснат на тротоара на ул. "Жулио Кюри" в София, в близост до станцията на метрото. Агентите от "Вътрешна сигурност" следили него и колегата му Осмин от юли. В неделя заподозрените отново били следени и след като прибрали 2000 лв., последвал арестът. Парите били предварително белязани.\nПри извършените претърсвания в специален тайник в дома на единия от служителите са намерени разноцветни таблетки, разпределени в найлонови пликчета. Според полеви тест става дума за амфетамини.\nЕджевит Осман е по-дълго в системата на МВР. Той играе аматьорска лига за мини футбол. Името на отбора му е Ченгетата.\nДвамата колеги разговаряли с дилърите само чрез интернет приложение, което по-трудно може да се проследи, и с криптирани прави телефони, чиято комуникация помежду им също не може да бъде прослушана.\nАлександър и Еджевит са арестувани за 72 часа, а днес от спецпрокуратурата ще поискат съдът да им наложи най-тежката мярка за неотклонение - "задържане под стража".\nПолицейски началници в София арестувани за рекет и чадър над наркодилъри\nДвама полицейски началници от столичното Седмо РПУ са задържани при спецоперация на дирекция “Вътрешна сигурност” на МВР в неделя вечер, ...\nАрестуваните полицаи изкарвали по 2500 лева месечно от наркопласьори\nДвамата полицейски началници от столичното Седмо РПУ, задържани при спецоперация на дирекция “Вътрешна сигурност” на МВР, са заработвали ...\nОбвинените за връзки с наркодилъри полицаи от София остават в ареста\nСпециализираният съд остави в ареста двамата полицаи от столичното 7-мо РПУ, обвинени за разпространение на дрога. Според магистратите има ...\nСлави Ангелов: Полицаите - дилъри са мутри със служебни карти\nЗадържаните служители на столичното Седмо РПУ реално не са полицаи. Те са мутри с полицейски карти. Това заяви пред Нова телевизия разследващият ...\n1 12:45 17.10.17\nТакива ги има във всяко РПУ ))\n2 12:49 17.10.17\nТака ,както е написано някак си не се връзва.Хем взимали по-2000лв.за спокойствие ,хем пласирали дрога чрез диларите?!?!Ако,някой пласира дрога за мен ,защо да ми плаща такса спокойствие,като сумата, която ще изкарвам месечно от дрогата ще е 10/15 пъти по-голяма. А,така излиза,че дрогата е подарък ?!?!\n3 13:28 17.10.17\nКакви са тези прави телефони? Моя май е от легналите.\n4 15:42 17.10.17\nМамини сладури те.Висок стандарт им се приискало мммм...Ей сега го намериха тарикатчета пък и новобранец имало ммм...\n5 22:10 17.10.17\nИди разбери журналистическите драсканици. Просто в момента се срива имиджа на полицая, защото иска повишение на заплатите. Поредните платени статии. Всеки ден има такава. Колко вярно и колко не. Хубаво е, човека да се замисля над съдържанието им като теб, а не да приема всичко "чиста монета".\n6 05:15 18.10.17\nЦялото мвр и кат са най голямата организирана престъпна група сами виждате от години какво правят там\n7 15:17 18.10.17\nКак точно преценихте, че е ММА боец? Колко срещи по ММА има в кариерата си? Регистрация като състезател към кой клуб има? Автора понеже вероятно не е спортувал през живота си


Всяка година на 27-ми май светът изразява признателност към делото на спешните медици, които се отзовават на най-тежките инциденти и човешки трагедии. Спешната помощ е част от националната сигурност на страната.\nМедиците, заети в тези звена са винаги на първа линия – всяка секунда от денонощието, през делник и празник. А пандемията от COVID-19 направи дежурствата им още по-напрегнати и продължителни.\nПрез последната година, освен с „рутинните” случаи, спешните екипи на ВМА извършваха т.нар. триаж на пациентите с коронавирусна инфекция и ги насочваха към отделните COVID-зони на лечебното заведение. И въпреки безкрайните смени в „тежкото” защитно облекло, безспокойството и умората, те успяха да запазят усмивките си, породени от удовлетворението от спасените животи.\nТе поддържаха пламъка, те намериха сили да ръкопляскат на всички, които им помагаха в битката за човешкия живот, спазвайки противоепидемичните мерки. Те излизаха с включени светлини на мобилните си телефони, символизирайки светлината, която ни свързва в трудните времена на епидемия от COVID-19.\nТе са героите на нашето време!\nЧестит празник на всички специалисти, заети в Спешната помощ!


Да си изберем скрин онлайн | Bbasta.org.rs\nPosted By: StarsaBasta 29/06/2021\nПринципите на виртуално обзавеждане са все по-предпочитани от клиенти, за които времето не достига. Точно поради това днес ще ви запознаем с някои полезни тънкости, които да приложите в случай, че ви предстои да си изберете скрин. Въпреки, че това е минималистичен елемент, който много хора подценяват то се оказва, че неговата роля е толкова значима, че действително липсата му би довела до пълен хаос. За да се справите и да бъде успешен избора ви ще представим https://www.mebeliarena.bg/спалня/скринове – колекция от мебели, с които си осигурявате функционални и приложими във всеки кът на жилището ви мебели.\nНасоки на фокус\nОбещахме, че ще предоставим на вниманието ви насоки, които са важни за това да направите правилния подбор. И няма да ви ги спестим, защото от това зависи до колко добре ще организирате съответните площи:\nОнлайн идеите от Арена са многообразни като вид и затова е важно първо да решите къде имате нужда от такава мебел т.е. къде ще позиционирате новия си скрин;\nСред като сте избрали свободно място е време да потърсите модел с правилни размери, които да се внедрят ефективно и бързо в наличното пространство;\nАкцент към дизайна. Все пак е необходимо да има явно партньорство между съответните елементи в интериора, а не те да са в различни стилове и да изглеждат отчуждени;\nЦената, която можете да си позволите. Да, въпреки че са от малките и не толкова значими като габарити мебели е важно да си изберете такава оферта, която да ви удовлетвори, а не да се налага да теглите кредит за да си купите съответния продукт;\nМагазина да е с гъвкави условия. А точно такива предлагат от Арена, защото е важно всеки клиент да разполага с възможността да избере онези скринове, които напълно да го удовлетворят.\nС онлайн платформата Арена е лесно и удобно да обзаведете всеки кът с подходящия модел скрин.


Локомотив Москва – Осиек (23.01, 17:00) – Прогноза – Форум\nЛокомотив Москва - ...\n[ПЕЧЕЛИ] Локомотив Москва - Осиек (23.01, 17:00)\nАвтор на темата 23.01.2020 3:50\nПрогноза: Х2 Коеф.3.0 Приятелски мач.\nДвата тима са на подготовка в Марбеля (Испания). Осиек би трябвало да са в по-добра кондиция след три изиграни контроли.Две победи над Унгарската Академия Пушкаш и Германския втородивизионен Нюрнберг,(който пък разнебити нашето ЦСКА с петица) и равен със Румънския Стяуа.\nРуския Локомотив е с една контрола.Равен със Стяуа.Не правят добър сезон.Отпаднаха безславно от груповата фаза на ШЛ,а в първенството са пети.\nТри поредни години двата тима се срещат в контроли.2:1 и 1:0 за Локо и равен 0:0.\nВиждам шанс за Хърватските таланти да незагубят тази престижна за тях среща.\nХаресано от: red6devil, Cascarino, Nikola Berti и още 2 души


Майкъла: Феновете да намерят човек с 10 милиона и тогава да махат Гриша Ганчев - СПОРТ ИНФО\nМайкъла: Феновете да намерят човек с 10 милиона и тогава да махат Гриша Ганчев\nБившият полузащитник, селекционер и изпълнителен директор на ЦСКА Георги Илиев коментира пред Sportal.bg последните събития на стадион “Българска армия”. Той коментира вчерашния транспарант в сектор “Г”, с който “червените” фенове атакуваха остро Гриша Ганчев и неговото управление. Малко след това Лудогорец спечели шампионската титла за 11-и пореден път.\n“Вчера гледахме един равностоен и много слаб мач, нищо интересно. Говоря за дербито с Левски. Това им е нивото на тези играчи. Левски не показа нищо от това, което игра срещу Лудогорец. Не знам защо не дадоха шанс на Георги Йомов, той беше точно за този мач, задължително трябваше да играе. Няма лидер в отбора. Нормално е феновете да са недоволни. Аз съм го казвал вече, че ЦСКА и Левски – това са феновете на тези отбори, те са основата. За управление обаче трябват пари. Феновете могат ли да издържат клуба?\nЛудогорец вече дълги години показва на другите как се прави футбол, ЦСКА и Левски са в списъка с чакащите отбори. Не виждам в следващите пет години как някой друг ще стане шампион. Искам да поздравя Кирил Домусчиев за рождения ден, пожелавам му здраве! Познавам го от 32 години, много сериозно момче. Един от първите българи, които имаха ложа на “Камп Ноу” в Барселона.\nКаква е оправията за ЦСКА ли? Каква оправия? Вечно втори, вече шест години второ място, това е нивото на играчите, които взимат. Плакати винаги е имало – и срещу Божков, и срещу другите. Като не искат Гриша Ганчев, да намерят и да предложат някой друг. Не съм убеден, че Цветомир Найденов би дошъл. Ако феновете искат промяна, да търсят варианти. Гриша Ганчев така си управлява, такъв е бил в Литекс, такъв е и на “Армията”, не може да се промени – ръководството е той.\nЛевски работят добре, вдигнаха се, спасяват клуба. Макар че продължават да имат задължения, излизат им нови такива – не мислете, че при тях нещата са цъфнали. Станимир Стоилов също има проблеми с ръководството. Ганчев дава достатъчно пари в ЦСКА, но има напрежение в клуба. Стойчо Младенов беше работил и преди това при Гришата и знае добре, че там участват двама човека в трансферите – Ганчев и Стойчо Стоилов, той го знае добре. През есента ЦСКА играеше добре, но след това нещо стана. Има си ръководство, те да дадат обяснение какво се случи. Има си ръководители.\nЦСКА ще вземе купата, но това е трофей, който едно време никой от нас не го броеше. Ставахме редовно шампиони, играехме за КЕШ. Някой обаче се задоволяват с купата, това е. Феновете са го приели това нещо, вече седем години. Пак казвам – какво ще правят феновете, ако напусне ръководството? Ако феновете имат вариант, окей. Ако нямат вариант за друг, не трябва да предлагат Гриша Ганчев да си ходи. Добър или лош, в момента той вади парите. С тези неща не трябва да се избързва. Първо да намерят човек с пари, с 10 милиона за бюджет, тогава да мислят за махане на ръководството.\nМесец март трябва да започнем да строим стадиона, никой не спира проекта – държава, община, зелени, никой. Спокойно може да се направи един стадион за 22 000 зрители, в “чашата” може да стане един прекрасен стадион за 80 милиона лева”, заяви Георги Илиев.


Интелигенцията и Църквата « Иван Стамболов · Ъплоуднати постинги за делитване\n« Систематизация на страховете\nБлаги вести за новите политически проекти »\nБългарската интелигенция е по-бамбашка и неслучайно избирам турска дума. Веднъж един приятел с кротка тъга ми каза: „Когато Бах е композирал и свирил на орган, когато Йохан Щраус е дирижирал симфоничен оркестър, по нашите земи са музицирали на издълбана пръчка и одрана коза, пък àко и да се мислим за потомци на Орфей“. Нашата интелигенция се ражда късно и в началото е трогателно аматьорска. Но не това е важно, а особената ѝ връзка с Църквата. Поне външно, в началото нашата интелигенция е много по-християнска от интелигенциите на свободните европейски народи, защото няма собствена държава, а търси да извоюва независимостта си от друга, при това мюсюлманска. Православието е естествено знаме на нашия възрожденски национализъм. Но по рождение модерната българска интелигенция е богоборческа като всяка друга европейска интелигенция след буржоазните революции. Щеше ли да е тъй набожна тя, ако Османската империя беше християнска? Нашата интелигенция, дори в разгара на църковните борби, е антицърковна до схизма през 1872. Кой е един от най-устойчивите отрицателни герои в младата ни литература? Попът. Така е и до днес, въпреки че мнозината свещеници, които познавам, са прекрасни хора. Днес българската светска, секуларна, материалистическа интелигенция, е същата като всяка друга по света, може би само малко по-провинциална поради бедност и къса история.\nВ разгара на изпитанието с коронапандемията българската атеистична интелигенция отново обяви война на своята църква, сякаш Църквата е някаква институция от ранга на Агенцията по заетостта и всеки гражданин може да упражнява активизма си върху нея. Защо така, интелигенте мой? Та нали се биеш в гърдите, че духовното е твоя територия? Що е „духовно“, питал ли си се някога? Самият факт, че си се вдигнал на злобна война срещу църковната йерархия, означава, че или изобщо не вдяваш за какво става въпрос, или пък вдяваш много добре и искаш да я разрушиш с антихристовска ярост. Защо богомилите са толкова мили на нашата секуларна интелигенция, макар по същество да са „Богу немили“ по думите на презвитер Козма? Защото са антицърковни, защото рушат йерархията, прекъсват апостолската приемственост и връзката със Св. Дух в тайнствата. Богомилите бяха любими на интелектуалния кръжец около Людмила Живкова, която се опита да придаде на късния тоталитаризъм теософски облик, прокарвайки идеологическите еклектики на Блаватска, Щайнер и семейство Рьорих. Тези еклектики се използваха и в Съветския съюз за отклоняване от църквата на всички, които така или иначе не можаха да пречупят съвестта си и да прегърнат комунистическия атеизъм, та трябваше да им се подхвърли лъжлива духовност посред откровената бездуховност.\nВ българската интелигенция има и една по-особена прослойка. Нека за удобство я наречем „християнска интелигенция“ с отговорното осъзнаване на цялата ирония. Тази интелигенция не е по-различна от „интелектуалците“ на Людмила Живкова, само дето е по-зле платена, поради което е по-злобна и по-дребнава. Вместо да се спасяват в Църквата, тези хора са тръгнали да я спасяват. Евтини епигони на Варлаам Калабрийски и неговото светското мъдруване, за което Григорий Паламà казва, че „притежаващата такава мъдрост душа не само че няма да се уподоби чрез нея на самата Истина, но няма да се приближи дори и до простата истина“. А за такива като нашите достолепни „християнски интелектуалци“ добавя: „макар и тези занимания (с философстване) да са добри за упражняване остротата на душевното око, да се упорства в тях до старост е лошо“.\nТе са журналисти, университетски преподаватели, даже и богослови. Със сполучлива духовитост ги наричат „църква на костовистите от последния ден“. Техният иначе похвален антикомунизъм, който до 1989-те беше почти синоним на антисъветизма, в момента се крепи единствено на параноя към Русия. Тези хора са безкритично прозападни, защото антикомунизмът преди 1989 се изразяваше в либерализъм и така беше редно. Русия на Путин е антизападна по исторически и геополитически причини, с което си слага греха на филетизма. Филейки Запада и фобейки Русия, нашите „християнски интелектуалци“ волно или неволно се обръщат и срещу Православието и срещу Църквата. Един бивш министър и коскоджа професор преди време в тесен кръг сподели: „Нашата трагедия е, че пишем на кирилица и че сме православни“. В гордостта си „християнските интелектуалци“ сякаш искат да изковат някакво ново, либерално „православие“, което да обслужва нуждите на политическата им доктрина и по този начин се оказват не по-различни от Путин, само че с обратен знак. Филетизмът е обратното на икуменизма и аз не знам кое от двете е по-вредна ерес. Нашите „християнски интелигенти“ за да не са филетици, стават икуменисти; от модерност и цивилизованост вече са заприличали на протестанти, на някаква социална фондация, у тях не е останало нищо небесно, нищо мистично, те вече не вярват в чудеса, нито в благодатта на Св. Дух. А тази благодат е единствената енергия, която може да обожи човека, и тази благодат се получава в Църквата чрез тайнствата. Жалко е, че сред „християнската интелигенция“ има и богослови, които би трябвало да знаят това по-добре от такива като мен. Яростта и омразата на тези „интелектуалци“ към йерархията, към владиците, които са минали през тайнството Свещенство и чрез хиротония са получили апостолска приемственост, е най-обикновен либерален атеизъм и е богохулна, нежели църковна. Това, че се правят на християнски мислители, е само поза, търсене на ниша в медийното пространство. Иначе по душа са карбонари. Православието не е нито руско, нито българско, нито гръцко, нито румънско или сръбско. Да мислиш Православието в национални понятия е грях, защото Църквата е „една, свята, съборна и апостолска“. По абсолютно същата причина е грях да го мислиш и в междуконфесионални понятия.\n„Интелигент“, който няма вяра и смирение, не е нищо повече от вещ автомонтьор или печатар. Монтьорът познава всяка бурмичка в автомобила, може да го накара да работи, но не знае къде ще отидеш ти с този автомобил. Добрата книга, пълна с истина и мъдрост, не е създадена от печатаря, макар че е дело на неговите ръце. Ученият може да опише книгата, но ако науката му е вулгарно материалистическа, ще я опише като хартиен паралелепипед с определен брой страници и ще каже какъв точно е този брой. Ще опише състава на страниците – целулоза и всичко останало. Ще опише състава на мастилото, а ако е още по-задълбочен, може да говори и за шрифта на буквите. Най-сетне ще разкаже от какъв картон е направена корицата и как са зашити страниците към нея. Но няма да ни разкаже за онова, което всъщност наричаме книга, за словото, записано на хартията, защото то за него не съществува, не е материално, не може да го сложи в епруветка, за да види как ще се промени цвета на течността в нея. За такива като нашите джафкащи антицърковни интелигенти и интелектуалци Симеон Нови Богослов казва: „Мнозина, произхождащи от християнски род, мислят, че за тях е полезно да се наричат християни, без да знаят, че това е само име, което получават от баща си, от майка си или от отечеството си, и самò по себе си то не принася никаква полза. Само тогава, когато живеят по Христовия закон, тяхно притежание стават и името християни, и християнската вяра. Ако не живеят по християнски, по-добре да не се наричат вярващи в Христа, или може да кажем – по-добре да не бяха се раждали“. Да хулиш Църквата и да поучаваш йерархията не е живот по християнски. Ако след всичко това някой се е засегнал на интелигенция, моля да не се докача – не социалните прослойки са тези, които правят човека. Освен това мисля, че Картаген трябва да бъде разрушен с всичките му пунически схоластици.\nИлюстрация: Взривената „Св. Неделя“, 16 април 1925.\nThis entry was posted on събота, март 28th, 2020 at 08:06\tand is filed under COVID-19, в. "Труд". You can follow any responses to this entry through the RSS 2.0 feed. You can leave a response, or trackback from your own site.


Външни коментари за Комплекс Южна перла мнения и форум страница Каваците цени и оферти, мнения, снимки и карта хотели visit.BG\nВъншни коментари за Комплекс Южна перла, Каваците\nКоментар на Tsvetan Terziyski от 29.06.2020 за престой 17-06-2020 - 24-06-2020\nсупер локация,изключително любезен персонал.Фронт менаджера Боби мога да кажа само една дума ПРОФЕСИОНАЛИСТ за него думичката не може не съществува.Благодаря ви ще се върнем отново!\nНай-лошият хотел за мен\nКоментар на Виолета от 08.09.2016 за престой 06-09-2016 - 09-09-2016\nТова е най-лошият хотел, в който сме били. До сега никога не съм писала коментари,но просто искам да спася други хора от разочарование.Пристигнахме на 6 септември и имахме резервация до 9.За тези три дни престой се нагледах на абсурди- първо още с пристигането ни се нанесохме в НЕПОЧИСТЕНА стая (казаха,че е станало някакво объркване),второ вечерта - сет менюто просто кошмар - храната беше в много пестеливи количества и нормално ли е да се предлага за основно ястие патладжан или палнени чушки с ориз или боб с наденица(и вместо наденица кюфтенца)?! Още по-интересно беше,че НЯМА на кого да поръчаш нормална храна,защото няма кой да я сготви-НЕ СЕ ПРЕДЛАГА НИЩО НА СВОБОДНА КОНСУМАЦИЯ!Просто такива издънки за хотел, най-посещаван през 2015 не са нормални мисля, а и за какъвто и да е хотел!Много разочаровани останахме от тази почивка, а най-хубавото от цялата история беше,че бяхме резервирали само три дни!\nКоментар на Петя Димитрова от 27.08.2016 за престой 24-08-2016 - 29-08-2016\nМного хубав хотел. Чудесно местоположение, чудесна атмосфера, добро обслужване... Страхотно местенце за почивка\nдоволни сме от престоя ни в хотела\nКоментар на Таня Захариева от 25.08.2016 за престой 20-08-2016 - 23-08-2016\nЧетох какви ли не коментари и от всичко до тук прочетено мога да кажа, че на нас- българите ни е вродено да се оплакваме и да критикуваме, а пропускаме да благодарим, да подкрепим, да поздравим, да поощрим екипа , който полага грижи за нас. Може да има пропуски, но къде ли ги няма. Аз и моята приятелка останахме доволни от престоя си. Посрещнаха ни с усмивка на рецепцията, обслужващият персонал ни обграждаше с внимание, стаята ни беше чиста и уютна. Всеки ден ни почистваха стаята, сменяха хавлиите и набавяха всичко необходимо за да ни е уютно и комфортно. Ако имаше забележки от наша страна, то персонала на минутата отреагираше и така ние се чувствахме добре и спокойни. Басейна и около него беше чисто и поддържано, приятно за релакс. Ресторанта и обслужващия персонал бяха на ниво. С две думи, останахме доволни и най вече отпочинали. Хора, оценявайте и се радвайте, благодарете и за най дребните нищеца. Отнасяйте се с любов към хората. Живота на тази земя е кратък . С моята приятелка отново бихме отседнали в хотел "ЮЖНА ПЕРЛА" и го препоръчваме горещо на наши приятели и познати. Успех на екипа на хотела !!!\nДобавен на 07 Септември 2016 В 09:14: от Таня Георгиева\n· Радвам се за условията по време на вашата почивка. При нас от 3.09.16 до 6.09.16 нито веднъж не почистиха стаята, не изхвърляха кошчетата. Това за такъв хотел и с такива цени е недопустимо. Иначе условията са много добри, от стаите, закуската, басейна сме доволни. Голям минус е, че не може да се разчита на изхранване - ресторанта на обяд не работеше, а вечер - само до 21ч. Дано коментара ми послужи като препоръка към управителя.\nКоментар на Петя от 05.05.2013 за престой 02.05.2013 - 04.05.2013\nНе препоръчвам този хотел на никого. Обслужването е под всякаква критика. Стаите не се почистват, миришат на мухъл, боклук не се изхвърля. Ако се опитате да се храните в ресторанта след 13 часа, се обяснява, че кухнята не работи, а ако отидете в края на обявения час за хранене, ще намерите само остатъци. Направихме доплащане в началото, документ не ни беше издаден и същото доплащане ни беше поискано в края на престоя, при това от същата служителка. Подобна наглост срещам за първи път. Голямо разочарование за цялото семейство.


Колко струва чаша кафе Starbucks по света - Място\nОсновен Рецепта Блог Новини По-Здрави Без Категория\nОт Ню Йорк до Париж имаме вашето ръководство за цените на Starbucks.\nЧудили ли сте се защо банковата Ви сметка изведнъж е празна? Прекарвате ли всеки чек за заплащане, за да получите сутрешната си необходимост или в средата на следобеда да ме вземете?\nхубави места за хранене във форт на стойност\nВ зависимост от това колко силна може да бъде пристрастяването ви към кофеин, ежедневните посещения на Starbucks може да са край на банковата ви сметка. Ако сте наркоман на Starbucks и искате да обиколите света, тогава трябва да направите плановете си съответно.\nМисълта да похарчите повече пари от преди за кафе може да ви накара да се свиете. Обаче отчаянието за топло лате или студено варено студено кафе има хора, желаещи все още да плащат прекомерни цени.\nКачеството и вкусът на Starbucks остава един и същ, без значение в кой щат, район или регион. Но сумата, която предавате на касата, варира в зависимост от държавата. За да спестя пари, докато пътувам, реших да сравня най-скъпите кафета Starbucks в Америка със седем други страни с най-скъпите напитки на Starbucks извън САЩ.\nНай-скъпата чаша кафе в Америка се намира в Ню Йорк . Тук е високо, горещо, парно капучино и лате 3,15 долара. Ако се окажете толкова основни като мен, тогава можете да се отдадете на сезонна тиквена подправка лате или мента мока, която ще покачи цената до над 5 долара.\nБерлин, Германия има най-високата цена за чаша кафе в света. Ако смятате, че харчите скандални цени в Съединените щати, тогава ще влезете плач да откриете, че капучиното струва огромно $ 6.06 в Берлин. Как обаче можете да се оплаквате, когато имате възможност да пиете кафе до зашеметяващите планински езера и търкалящи се зелени хълмове?\nМоже да се наложи да изтеглите допълнителни пари, ако планирате да пътувате до Копенхаген, Дания. На второ място за най-скъпото кафе струва богатото им пенливо капучино и лате $ 5,84 . С напитки, различни от САЩ, Дания има сезонни мед и бадем горещ шоколад и банан карамел s’more Frappuccino.\nВъпреки че на почти всеки ъгъл има норвежки кафенета, може да се придържате към познатото: Starbucks. Въпреки това, цена от $ 4,97 за високо капучино и 5,33 долара за лате е незначително, когато се разглеждат красивите гледки и приветливата обстановка на кафенето. В опитите си да достави радост на клиентите през деня, норвежките Starbucks добавиха „вечерно меню“ което включва алкохолни напитки, сирене mac n 'и вкусни плоски хлябове.\nколко калории има едно руло\nВъв Финландия може би се питате защо някой би платил 4,80 долара за капучино и 5,25 долара за лате? The истински въпросът е защо някой би похабявал пари за по-евтино кафе без аромат? Както любителите на експресото знаят, животът е твърде кратък за лоша чаша кафе, а Starbucks дори във Финландия никога не разочарова. Когато линията в Starbucks стане твърде дълга, разгледайте тези класни кафенета в Хелзинки, които напълно си заслужават преживяването.\n6. Брюксел, Белгия\nВината за харчене $ 4,75 за капучино или лате ще свърши в момента, в който опитате вашата ледена или пара напитка от Белгия. За съжаление цената може наистина да се увеличи, като се има предвид, че истинските любители на кафето не са непознати за няколко чаши на ден.\n7. Стокхолм, Швеция\nОтказът да изкарате един ден без кафе може да ви накара да платите 4,54 долара или за капучино, или за лате. Това обаче не са единствените артикули, които можете да поръчате, тъй като Starbucks 'в Швеция току-що представи своите сезонни бананово кисело мляко и шоколадов чип крем фрапучино.\nПиене на кафе близо до Нотр Дам или Айфеловата кула може просто да е черешката на тортата за вашето пътуване. В тези живописни части на Франция високо капучино или лате ще ви струва $ 4.41 . Но как можете наистина ли да поставите цена за пътуване, което може да бъде веднъж в живота?\nС 24 000 магазина в 70 държави , Starbucks е проучен, за да установи, че трите им най-популярни артикула - капучино, лате и американо - продължават да варират в цената в зависимост от държавата. Ако сте привързани за пари, а харченето на пари за кафе е най-големият ви порок, няма нужда да се побърквате.\nАко сте похарчили цялата си банкова сметка за кафе за пет месеца като мен, тогава избирането на дестинация за пътуване въз основа на средната им цена на Starbucks може да е едно от най-умните решения, които сте взели.\nКак да направим вкуса на водката по-добър 13 начина\nколко калории в starbucks висок соев лате\nправилният начин да отворите банан\nнай-добрите ресторанти в близост до летището форт Далас\nкак да преживеете първата си година в колежа\nколко дълго издържа готвената пица в хладилника\nдобри места за обяд в Сан Антонио


"Лудогорец" излиза за поправителен с надежда за влизане в групите - Спорт - Дневник\n07:00, 24 авг 21 , 6074\nС пасив 0:2 от първата среща "Лудогорец" приема "Малмьо" във мач-реванш от плейофите на Шампионската лига. Българският тим ще опита да спечели и да влезе за трети път в групите на турнира, както и за първи от сезон 2016-17.\nСрещата е тази вечер от 22 часа в Разград и ще бъде предавана по Макс Спорт 3.\nВ първия двубой "Лудогорец" нямаше шансове в Швеция, като "Малмьо" игра по-добре и можеше да спечели дори по-убедително. Тогава само изявите на вратаря Кристиан Кахлина спасиха българския тим.\nЗа реванша шампионът на България ще може да разчита на Кирил Десподов, който се завръща след изтърпяно наказание. Според нападателя тимът може да вкара повече от два гола и да елиминира "Малмьо".\nДотук в турнира "Лудогорец" отстрани "Шахтьор" (Солигорск), "Мура" и "Олимпиакос". На свой терен в Разград българският шампион записа две победи и равенство с голова разлика 6:3.\n"Разбираме много добре колко тежка задача имаме и колко голяма височина трябва да преодолеем. Но това е резултат, който не е невъзможен за нас, с хората, които ни подкрепят знам, че можем да се справим. Резултатът, с който загубихме, не е невъзможен за наваксване. При 0:2, ако вкараш един гол, става трудно за съперника", каза треньорът на "Лудогорец" Валдас Дамбраускас преди двубоя.\n"Знам, че "Лудогорец" е в период на трансформация, но да играем в плейофния кръг не трябва да бъде максимум за нас", добави още Дамбраускас.\nАко не отстрани "Малмьо" "Лудогорец" ще играе в групите на Лига Европа. В последните четири сезона българският тим участва именно във втория по сила турнир, а в Шампионската лига беше през сезони 2014-15 и 2016-17.\nЗа срещата в Разград "Малмьо" пристигна единствено без защитника Никлас Мойсандер, който получи контузия в първата среща.\nхитрушко 07:11, 24 авг 21 / Неутрално\n"... с надежда за влизане в групите." =================================== Кратунов, "Лудогорец" вече е в "гр...\nРейтинг: 3342 07:02, 24 авг 21 Неутрално\nУспех на Лудогорец, имат някакъв шанс.\nРейтинг: 3022 07:11, 24 авг 21 Весело\nКире да приготви кренвиршите ...\nРейтинг: 361 07:11, 24 авг 21 Неутрално\n"... с надежда за влизане в групите."\nКратунов, "Лудогорец" вече е в "групите".\nА, "надеждата" е те да са на най-престижния турнир.\nТози, който ти и спонсора ти от Микре сте виждали само по телевизиата.\nРейтинг: 2696 07:26, 24 авг 21 Неутрално\nУ нас не хващаме тая Мах-3! А се появи и някаква Диема-3.\nРейтинг: 2627 07:41, 24 авг 21 Неутрално\n2:0 не е фатален резултат. Фатална им беше играта. При 2:0 не издържах и изключих мача. Втория гол буквално сами си го вкараха. Играха почти както с Тотнъм. И не толкова щото не могат, мързеше ги.\nРейтинг: 3291 07:55, 24 авг 21 Неутрално\nРейтинг: 3338 08:05, 24 авг 21 Весело\nПриготвил ви ги е\nЗа всеки ПРИПОК-хейтър по един голям за в отзад !\nРейтинг: 624 08:20, 24 авг 21 Неутрално\nМалмьо устояха на натиска и на врящият котел в Глазгоу преди две седмици, че даже успяха и да победят Рейнджърс с човек по-малко на терена. На фона на играта им от първия мач, не виждам как довечера биха изтървали питомното в Разград. Лудогорец трябва да направят някаква по-луда вечер и от онази срещу Стяуа, за да успеят да се поздавят с краен успех и ново влизане в групите на ШЛ.\nИ все пак - успех! Шансовите са нищожни, но ги има.\nРейтинг: 1859 08:42, 24 авг 21 Неутрално\nВреме е делиорманската корпорация да се прибира на село\nРейтинг: 1394 08:51, 24 авг 21 Неутрално\nШведският шампион показа много агресивен футбол, намира се в отлична форма и явно има високи амбиции. Приложи плътна преса и мълниеносни атаки, а днес "Лудогорец" на всичко отгоре ще трябва и да рискува.\nМисля, че шведите ще спечелят отново. С ранен гол ще решат бързо мача и после ще е тегаво да се наблюдава.\n"Лудогорец" след дълъг период на застой отново се развива по възходяща, но все още няма отговор за подобен стил на игра срещу себе си.\nРазполага с разумен треньор и солидна селекция, но нивото му на този етап е твърдо - групи от "Лига Европа".\nЗа ШЛ поне засега няма нужната класа.\nРейтинг: 787 09:06, 24 авг 21 Неутрално\nИграта е за 13 ,000, 000 евро. Загубилия получава 5 млн и продължава в другия турнир.\nРейтинг: 236 09:28, 24 авг 21 Неутрално\nПредставителят на световната литовска футболна школа повече говори, отколкото прави.\nРейтинг: 565 10:06, 24 авг 21 Неутрално\nНе е много голям, след 0:2. Шведите са стабилни, едва ли ще се дадат.\nРейтинг: 5132 10:45, 24 авг 21 Весело\nПри тебе! :-)\nРейтинг: 3338 11:37, 24 авг 21 Весело\nРейтинг: 1541 13:05, 24 авг 21 Неутрално\nИ да не влязат в ШЛ другият турнир кьм момента по-им приляга, а и представете си пак да се паднат с Тотньм.\nРейтинг: 1541 13:09, 24 авг 21 Неутрално\nНа сьщото мнение са повечето анализатори на бьлгарски вт футбол в Бьлгария.\nРейтинг: 316 16:23, 24 авг 21 Весело\nМалмьо ще ударят "Кремвиршите" на контри с 0:2, а Гъзайко ПАК няма да се вясне цяла седмица. Ще лекува скъсана @нална вена!\nРейтинг: 391 16:31, 24 авг 21 Неутрално\nНе са за ШЛ. По-добре в Лига Европа или както там ще се казва вече\nРейтинг: 1889 19:27, 24 авг 21 Неутрално